### Resumé

Fire private lodsejere har anmodet om lokalplanlægning for et boligområde vest for [adresse] og [adresse] i [adresse]. Området på ca. 13 ha ligger i landzone og området anvendes i dag til landbrug. Lokalplanen skal give mulighed for at opføre op til 78 tæt-lav boliger (rækkehuse), 25 åben-lav boliger i form af parcelhuse og 14 åben-lav boliger i form af kompaktparcelhuse. Vejadgangen skal ske primært fra [adresse] og fra Mølkærvej for en mindre del af lokalplanområdet.

### Sagsfremstilling

![Oversigtskort over lokalplanområdet](data:image/jpeg;base64...)

*Figur 1: Kort over lokalplanområdet*

*![Bebyggelsesplan](data:image/jpeg;base64...)*

*Figur 2: Bebyggelsesplan*

**Planens historik**

Teknisk Udvalg besluttede på mødet 1. oktober 2024, pkt. nr. 190, at igangsætte udarbejdelse af lokalplan nr. 1378 og tillæg nr. 15.

**Lokalplanens indhold**

Fire private lodsejere (af henholdsvis matr. nr. 10a [adresse], [adresse]; 11dæ Ødsted By, [adresse]; 8a Ødsted By, [adresse] samt del af 9a [adresse], [adresse]) har anmodet om at få udarbejdet en ny lokalplan for et boligområde vest for [adresse] og [adresse] i [adresse]. Lokalplanområdet er udlagt til byudvikling i rammeområde 24.B.8 Boligområde ved [adresse] i [adresse], hvor områdets anvendelse fastlægges til boligformål i form af lav boligbebyggelse og kollektive anlæg som f.eks. offentlige og private institutioner.

Området udgør ca. 13 ha og ligger i landzone.

Området ligger i den vestlige del af [adresse] med [adresse] mod syd og [adresse] mod øst. Mod øst ligger også et eksisterende boligområde med overvejende parcelhuse og enkelte rækkehuse. Lokalplanområdet er derudover omgivet af landbrugsjord og delvist åbent landskab.

Der ligger et område med beskyttet natur i form af overdrev, som strækker sig langs den vestlige side af lokalplanområdet. Der er udlagt en afstandszone på 15 meter fra overdrevet, hvor der ikke må placeres grunde og en byggelinje på 25 meter fra det beskyttede natur, hvor der ikke må placeres bebyggelse.

Der ligger et beskyttet dige mod vest i lokalplanens nordlige del, hvor der skal holdes en afstand på minimum 5 meter fra digefod til anlæg og bebyggelse.

Lokalplanområdet omfatter også fem eksisterende parcelhusgrunde ([adresse]Del af matr. nr. 8a Ødsted By, [adresse], som er den ubebygget del af [adresse] Vejadgangen hertil skal ske fra [adresse].

**Vejforhold**

Vejadgangen til lokalplanområdet skal ske fra [adresse], dog er vejadgangen til de fem eksisterende parcelhusgrunde på [adresse], 3, 5, 7 og 9 fortsat fra [adresse], ligesom en ny grund på [adresse] skal have vejadgang fra [adresse].

Den nuværende tilslutning mellem Mølkærvej og [adresse] ændres, således at der kommer en venstresvingsbane på [adresse] ind til det nye boligområde med krydsningshelle for bløde trafikanter. Mølkærvej får et sving og tilsluttes den nye stamvej i stedet for [adresse].

**Bebyggelsesplanen**

Lokalplanen giver mulighed for at udlægge 25 åben-lav grunde med en størrelse på mellem 700 og 1200 m², 14 kompaktparceller med en størrelse på mellem 400 og 600 m² og 78 tæt-lav grunde med en størrelse på mellem 400 og 500 m².

**Kommuneplantillæg**

Der er udarbejdet et tillæg nr. 15 til [adresse] 2025-2037, idet boligramme 24.B.8 udvides en smule på naboejendommen mod nord. Udvidelsen sker for at skabe plads til vejforbindelsen mellem lokalplanområdets nordlige del og resten af lokalplanområdet.

**Vurdering af afledte konsekvenser**

Der er foretaget en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik. Helhedsvurderingen viser, at lokalplanen ikke har afledte konsekvenser på de undersøgte forhold.

**Miljøvurdering**

Forslag til lokalplan nr. 1378 og tillæg nr. 15 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget er otte uger jævnfør planloven, da tillægget inddrager nye arealer, og dermed kan have særlig interesse for offentligheden.

**Overtagelsespligt/Frafaldserklæring**

Der er underskrevet en frafaldserklæring af ejer af matr. nr. 10a [adresse], [adresse] og af ejer af del af matr. nr. 9a, [adresse], [adresse] (areal til vej).

Matr. nr. 11dæ [adresse], [adresse], landzonearealet på matr. nr. 8a Ødsted By, [adresse], samt de fem bebyggede parcelhusgrunde, som bliver omfattet af det kommende lokalplanområde, er privatejet og overføres fra land- til byzone. Ejere kan ikke kræve overtagelse, da ejendommene ikke benyttes til landbrug, gartneri, planteskole eller frugtplantage, og ejendommene overgår ikke til offentlige formål.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Det vurderes, at lokalplanen overholder lovgivningen, men ikke bidrager med særlige tiltag til et bæredygtigt miljø.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 4. november 2025, punkt 183:

**at** udvalget anbefaler over for byrådet, at forslag til lokalplan nr. 1378 og tillæg nr. 15 til Kommuneplan 2025-2037 vedtages og offentliggøres i otte uger.

####

#### Beslutning fra Teknisk Udvalg, den 4. november 2025, punkt 183:

Anbefalet.

Gorm Paulsen var fraværende.

####

#### Beslutning fra Økonomiudvalget, den 17. november 2025, punkt 274:

Anbefales.

Irma Lind tog forbehold for sin stillingtagen til byrådets behandling af sagen.

Fraværende: Gustav Thygesen.

### Beslutning

Godkendt.

Fraværende: Jean Jacobsen, I stedet mødte Aksel Frederiksen.

Fraværende: Paul Olsen, I stedet mødte Daniel Schou.

Fraværende: Asta Carlsen.